Քաղաքացիական Ծառայության Պաշտոնի Անձնագիր
10-33.1-Ղ4-3 բաժնի պետ(2026-09-09 )
1. Ընդհանուր դրույթներ
1.1 Պաշտոնի Անվանում, Ծածկագիր
Աշխատանքի և սոցիալական հարցերի նախարարություն | Որակի կառավարման վարչություն | Դիմումների և բողոքների վերլուծության բաժին | բաժնի պետ, (10-33.1-Ղ4-3)
1.2 Ենթակա և հաշվետու է
Բաժնի պետն անմիջական ենթակա և հաշվետու է Վարչության պետին:
1.3 Ենթակա և հաշվետու պաշտոններ
Բաժնի պետին անմիջական ենթակա և հաշվետու են Բաժնի աշխատողները:
1.4 Փոխարինող պաշտոնի կամ պաշտոնների անվանումները
Բաժնի պետի բացակայության դեպքում նրան փոխարինում է Վարչության պետը կամ Բաժնի գլխավոր մասնագետներից մեկը:
1.5 Աշխատավայր
Հայաստան, ք.Երևան, Կենտրոն վարչական շրջան, Կառավարական շենք N3

2. Պաշտոնի բնութագիր
2.1 Աշխատանքի բնույթը (գործառույթներ), Իրավունքները, Պարտականությունները
1. ապահովում է Վարչության միջոցով Նախարարություն դիմած քաղաքացիների դիմումների և բողոքների, հաղորդումների, հարցումների ուսումնասիրման, դասակարգման և հաշվետվությունների կազմման աշխատանքների իրականացումը,
2. ապահովում է ստացված դիմումների և բողոքների և տրված պատասխանների ուսումնասիրման, բարձրացված խնդիրների առաջացման պատճառների վերլուծման և տեսակավորման աշխատանքները,
3. ապահովում է Հաղորդակցության ապահովման բաժնի միջոցով Նախարարությանը ներկայացված առաջարկությունների հավաքագրման և արդյունքների վերաբերյալ տեղեկանքների ու հաշվետվությունների պատրաստման աշխատանքները,
4. ապահովում է քաղաքացիների՝ Նախարարության կողմից մատուցված ծառայություններով բավարարվածության գնահատման չափանիշների ու մեխանիզմների մշակման և ներդրման աշխատանքները,
5. ապահովում է քաղաքացիների սպասարկման որակի բարելավմանն ու բարձրացմանն ուղղված միջոցառումների, օրենսդրությամբ Նախարարությանը վերապահված լիազորություններին առնչվող և Բաժնին վերաբերող այլ գործառույթների իրականացման աշխատանքները,
6. ապահովում է սոցիալական աջակցության, զբաղվածության, կենսաթոշակային ապահովության, հաշմանդամություն ունեցող և առանձին խմբերի անձանց մատուցվող սոցիալական ծառայությունների բնագավառներում քաղաքացիների դիմումներին և բողոքներին հրատապ կերպով ընթացք տալու, դրանցում հաղորդվող՝ Նախարարության գործունեության մեջ տեղ գտած խախտումների և թերությունների վերաբերյալ համապատասխան ստորաբաժանմանը տեղեկացնելու ուղղությամբ իրականացվող աշխատանքները։
7. ապահովում է Վարչություն հասցեագրված դիմումներում բարձրացված խնդիրների, առաջարկությունների խորքային ուսումնասիրության արդյունքում առաջարկություններով հանդես գալու աշխատանքները՝ նպաստելով սպասարկման որակի բարձրացմանը,
8. ապահովում է Վարչությանը հասցեագրված դիմումների վերաբերյալ համապատասխան մասնագիտական ստորաբաժանման կողմից ներկայացված տեղեկատվության ուսումնասիրության, ամփոփման և վերադասին ներկայացնելու աշխատանքները,
9. ապահովում է Վարչության գործառույթներից բխող իրավական ակտերի նախագծերի մշակման, վարչական վարույթների իրականացման, ընդունված ակտերի կատարման ապահովման և այլ աշխատանքներին մասնակցությունը,
10. ապահովում է Վարչությունում ստացված դիմումների և բողոքների ուսումնասիրությունների արդյունքում բացահայտված՝ Նախարարության գործունեությանն առնչվող թերությունների վերացման ուղղությամբ Վարչության պետին առաջարկությունների ներկայացման աշխատանքները,
11. ապահովում է Վարչության կանոնադրական գործառույթներից և խնդիրներից բխող, ինչպես նաև Բաժնի կողմից կատարված աշխատանքների վերաբերյալ հաշվետվությունների նախապատրաստման, առաջարկությունների ներկայացման և աշխատանքային ուղեցույցների մշակման աշխատանքները,
12. ապահովում է Բաժնի աշխատանքային ծրագրերի մշակման աշխատանքները, Նախարարության և Վարչության կողմից կազմակերպված աշխատանքային քննարկումներին մասնակցությունը,
13. ապահովում է հանրագրերի էլեկտրոնային հարթակով Նախարարությանն ուղղված դիմումների, բողոքների և առաջարկությունների ընդունման, հաշվառման, վերլուծության ու ամփոփման աշխատանքները։
Իրավունքները.
· պահանջել քաղաքացիների կողմից դիմումներում և բողոքներում բարձրացված խնդիրների վերաբերյալ լրացուցիչ տեղեկատվություն,
· Վարչությանը հասցեագրված դիմումների վերաբերյալ համապատասխան մասնագիտական ստորաբաժանումների ղեկավարներից պահանջել տեղեկատվություն,
· Բաժնի մասնագետներից պահանջել Նախարարության կողմից մատուցված ծառայությունների գնահատման մեխանիզմների և չափանիշների մշակման հիմքերը,
· պահանջել Բաժնի աշխատակիցներից հանրագրերի էլեկտրոնային հարթակով Նախարարությանն ուղղված դիմումների, բողոքների և առաջարկությունների հաշվառման ու վերլուծության արդյունքները,
· ուսումնասիրել որակի կառավարման միջազգային առաջավոր փորձը՝ ժամանակակից մեխանիզմներ ներդնելու նպատակով,
· մասնակցել Նախարարության, Վարչության և այլ գերատեսչությունների կողմից կազմակերպված աշխատանքային քննարկումներին, խորհրդակցություններին՝ ապահովելով Բաժնի իրավասությանն առնչվող հարցերի ներկայացումը։
Պարտականությունները.
· ստուգել ներկայացված աշխատանքային ուղեցույցները և ներկայացնել Վարչության պետին,
· վերլուծել դիմումների և բողոքների ուսումնասիրության արդյունքում բացահայտված Նախարարության գործունեությանն առնչվող թերությունների վերացման ուղղությամբ ներկայացված առաջարկությունները և ներկայացնել Վարչության պետին,
· ուսումնասիրել հանրագրերի էլեկտրոնային հարթակով Նախարարությանն ուղղված դիմումների, բողոքների և առաջարկությունների վերլուծությունները և ներկայացնել Վարչության պետին,
· վերահսկել սոցիալական աջակցության, զբաղվածության, կենսաթոշակային ապահովության, հաշմանդամություն ունեցող և առանձին խմբերի անձանց մատուցվող սոցիալական ծառայությունների բնագավառներում քաղաքացիների դիմումներին և բողոքներին հրատապ կերպով տրված ընթացքը,
· վերահսկել Նախարարության գործունեության մեջ տեղ գտած խախտումների և թերությունների վերաբերյալ համապատասխան ստորաբաժանմանը տեղեկացնելու գործընթացը,
· ամփոփել Վարչության միջոցով Նախարարություն մուտքագրված քաղաքացիների դիմումների, բողոքների, հաղորդումների և հարցումների ուսումնասիրման, համակարգված դասակարգման ու դրանց արդյունքներով վերլուծական հաշվետվությունների կազմման աշխատանքները,
· վերլուծել Նախարարություն դիմած քաղաքացիների դիմումների և բողոքների, հաղորդումների և հարցումների ուսումնասիրությունների հիմքերը,
· ամփոփել աշխատակիցների կողմից կատարված աշխատանքների վերաբերյալ ներկայացված հաշվետվությունները,
· ամփոփել ներկայացված դիմումներում և բողոքներում բարձրացված հարցերին և խնդիրներին տրված պատասխանները,
· ուսումնասիրել մասնագետների կողմից ներկայացված քաղաքացիական սպասարկման ոլորտում առկա խնդիրների վերլուծությունը։

3 Պաշտոնին ներկայացվող պահանջներ
3.1 Կրթություն, որակավորման աստիճանը
ԲԱՐՁՐԱԳՈՒՅՆ ԿՐԹՈՒԹՅՈՒՆ
3.2 Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ:
3.3 Աշխատանքային ստաժ, աշխատանքի բնագավառում փորձը
Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ սոցիալական կամ փաստաթղթավարության բնագավառում չորս տարվա աշխատանքային ստաժ։
3.4 Անհրաժեշտ կոմպետենցիաներ
· ԸՆԴՀԱՆՐԱԿԱՆ
· Քաղաքականության վերլուծություն, մոնիթորինգ
· Ծրագրերի կառավարում
· Բարեվարքություն
· Խնդրի լուծում
· Աշխատակազմի կառավարում
· Որոշումների կայացում
· ԸՆՏՐԱՆՔԱՅԻՆ
· Փոփոխությունների կառավարում
· Կոնֆլիկտների կառավարում
· Ծառայությունների մատուցում
· Ժամանակի կառավարում
· Փաստաթղթերի նախապատրաստում

4 Կազմակերպական շրջանակ
4.1 Աշխատանքի կազմակերպման և ղեկավարման պատասխանատվությունը
Պատասխանատու է համապատասխան մարմնի կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման համար։
4.2 Որոշումներ կայացնելու լիազորությունները
Կայացնում է որոշումներ համապատասխան մարմնի կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման շրջանակներում։    
4.3 Գործունեության ազդեցությունը
Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։       
4.4 Շփումները և ներկայացուցչությունը
Շփվում և որպես ներկայացուցիչ հանդես է գալիս տվյալ մարմնի, այլ պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ իր իրավասությունների շրջանակներում:     
4.5 Խնդիրների բարդությունը և դրանց լուծումը
Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային միավորի գործառույթներից բխող խնդիրները և դրանց տալիս լուծումներ։

